stanford-oval/wikipedia huggingface dataset:
วอลเลย์บอลชายแชลเลนเจอร์คัพ 2018
รอบคัดเลือก > โซนอเมริกาใต้

สนาม:  Centro Nacional de Entrenamiento Olímpico, ซานเตียโก, ชิลี
วันที่: 18–20 พฤษภาคม 2018
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ชิลี | 3 | 0 | 9 | 9 | 0 | MAX | 225 | 124 | 1.815  |
| 2 |  เปรู | 2 | 1 | 6 | 6 | 3 | 2.000 | 205 | 172 | 1.192  |
| 3 |  ปารากวัย | 1 | 2 | 3 | 3 | 7 | 0.429 | 166 | 227 | 0.731  |
| 4 |  โบลิเวีย | 0 | 3 | 0 | 1 | 9 | 0.111 | 170 | 243 | 0.700 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 18 พ.ค. | 19:00 | ปารากวัย   | 0–3 |   เปรู  | 13–25 | 15–25 | 16–25 |   |   | 44–75 | Result |
| 18 พ.ค. | 21:00 | ชิลี   | 3–0 |   โบลิเวีย  | 25–14 | 25–10 | 25–16 |   |   | 75–40 | Result |
| 19 พ.ค. | 16:00 | เปรู   | 3–0 |   โบลิเวีย  | 25–15 | 25–18 | 25–20 |   |   | 75–53 | Result |
| 19 พ.ค. | 18:00 | ชิลี   | 3–0 |   ปารากวัย  | 25–8 | 25–10 | 25–11 |   |   | 75–29 | Result |
| 20 พ.ค. | 16:00 | ปารากวัย   | 3–1 |   โบลิเวีย  | 25–17 | 18–25 | 25–13 | 25–22 |   | 93–77 | Result |
| 20 พ.ค. | 18:00 | ชิลี   | 3–0 |   เปรู  | 25–17 | 25–20 | 25–18 |   |   | 75–55 | Result |
รอบคัดเลือก > โซนเอเชีย

สนาม:  Baluan Sholak Sports Palace, อัลมาเตอ, คาซัคสถาน
วันที่: 18–20 พฤษภาคม 2018
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  คาซัคสถาน | 2 | 0 | 6 | 6 | 1 | 6.000 | 170 | 140 | 1.214  |
| 2 |  ปากีสถาน | 1 | 1 | 3 | 4 | 3 | 1.333 | 152 | 158 | 0.962  |
| 3 |  จีนไทเป | 0 | 2 | 0 | 0 | 6 | 0.000 | 129 | 153 | 0.843 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 18 พ.ค. | 17:00 | จีนไทเป   | 0–3 |   ปากีสถาน  | 22–25 | 24–26 | 19–25 |   |   | 65–76 | Report |
| 19 พ.ค. | 17:00 | คาซัคสถาน   | 3–1 |   ปากีสถาน  | 18–25 | 25–16 | 25–17 | 25–18 |   | 93–76 | Report |
| 20 พ.ค. | 17:00 | จีนไทเป   | 0–3 |   คาซัคสถาน  | 19–25 | 25–27 | 20–25 |   |   | 64–77 | Report |
รอบคัดเลือก > โซนอเมริกาเหนือ

สนาม:  Sala 19 de noviembre, ปินาร์ เดล ริโอ, คิวบา
วันที่: 5–9 มิถุนายน 2018
| อันดับ | ทีม | แข่ง> ชนะ | แข่ง> แพ้ | แต้ม | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  คิวบา | 4 | 0 | 20 | 300 | 192 | 1.563 | 12 | 0 | MAX  |
| 2 |  ปวยร์โตรีโก | 3 | 1 | 15 | 287 | 217 | 1.323 | 9 | 3 | 3.000  |
| 3 |  กัวเตมาลา | 2 | 2 | 8 | 286 | 316 | 0.905 | 6 | 8 | 0.750  |
| 4 |  ตรินิแดดและโตเบโก | 1 | 3 | 6 | 271 | 313 | 0.866 | 4 | 9 | 0.444  |
| 5 |  คอสตาริกา | 0 | 4 | 1 | 219 | 325 | 0.674 | 1 | 12 | 0.083 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 5 มิ.ย. | 15:30 | ปวยร์โตรีโก   | 3–0 |   ตรินิแดดและโตเบโก  | 25–15 | 25–14 | 27–25 |   |   | 77–54 | P2 P3 |
| 5 มิ.ย. | 18:30 | คิวบา   | 3–0 |   กัวเตมาลา  | 25–10 | 25–16 | 25–10 |   |   | 75–36 | P2 P3 |
| 6 มิ.ย. | 15:30 | ตรินิแดดและโตเบโก   | 3–0 |   คอสตาริกา  | 25–12 | 27–25 | 26–24 |   |   | 78–61 | P2 P3 |
| 6 มิ.ย. | 18:30 | กัวเตมาลา   | 0–3 |   ปวยร์โตรีโก  | 11–25 | 15–25 | 21–25 |   |   | 47–75 | P2 P3 |
| 7 มิ.ย. | 15:30 | คอสตาริกา   | 0–3 |   ปวยร์โตรีโก  | 17–25 | 12–25 | 12–25 |   |   | 41–75 | P2 P3 |
| 7 มิ.ย. | 18:30 | คิวบา   | 3–0 |   ตรินิแดดและโตเบโก  | 25–21 | 25–13 | 25–11 |   |   | 75–45 | P2 P3 |
| 8 มิ.ย. | 15:30 | กัวเตมาลา   | 3–1 |   คอสตาริกา  | 22–25 | 25–15 | 25–15 | 25–17 |   | 97–72 | P2 P3 |
| 8 มิ.ย. | 18:30 | คิวบา   | 3–0 |   ปวยร์โตรีโก  | 25–18 | 25–22 | 25–20 |   |   | 75–60 | P2 P3 |
| 9 มิ.ย. | 15:30 | ตรินิแดดและโตเบโก   | 1–3 |   กัวเตมาลา  | 25–20 | 28–30 | 21–25 | 20–25 |   | 94–100 | P2 P3 |
| 9 มิ.ย. | 18:30 | คิวบา   | 3–0 |   คอสตาริกา  | 25–13 | 25–16 | 25–16 |   |   | 75–45 | P2 P3 |
รอบแรก

สนาม:  Centro de Desportos e Congressos de Matosinhos, มาตูซิญญุช, โปรตุเกส
เวลาการแข่งขันในท้องถิ่น UTC+01:00 (ช้ากว่าไทย 6 ชั่วโมง)
| --- | --- |
: ผ่านเข้าสู่รอบสุดท้าย
รอบแรก > กลุ่ม A

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  โปรตุเกส | 2 | 0 | 6 | 6 | 0 | MAX | 150 | 113 | 1.327  |
| 2 |  เอสโตเนีย | 1 | 1 | 3 | 3 | 4 | 0.750 | 149 | 161 | 0.925  |
| 3 |  คาซัคสถาน | 0 | 2 | 0 | 1 | 6 | 0.167 | 144 | 169 | 0.852 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 20 มิ.ย. | 21:00 | โปรตุเกส   | 3–0 |   เอสโตเนีย  | 25–19 | 25–16 | 25–20 |   |   | 75–55 |   |
| 21 มิ.ย. | 18:00 | เอสโตเนีย   | 3–1 |   คาซัคสถาน  | 25–22 | 19–25 | 25–19 | 25–20 |   | 94–86 |   |
| 22 มิ.ย. | 21:00 | คาซัคสถาน   | 0–3 |   โปรตุเกส  | 23–25 | 19–25 | 16–25 |   |   | 58–75 |   |
รอบแรก > กลุ่ม B

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เช็กเกีย | 2 | 0 | 6 | 6 | 0 | MAX | 150 | 112 | 1.339  |
| 2 |  คิวบา | 1 | 1 | 3 | 3 | 4 | 0.750 | 179 | 183 | 0.978  |
| 3 |  ชิลี | 0 | 2 | 0 | 1 | 6 | 0.167 | 158 | 192 | 0.823 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 20 มิ.ย. | 18:00 | คิวบา   | 0–3 |   เช็กเกีย  | 19–25 | 22–25 | 21–25 |   |   | 62–75 |   |
| 21 มิ.ย. | 21:00 | เช็กเกีย   | 3–0 |   ชิลี  | 25–15 | 25–17 | 25–18 |   |   | 75–50 |   |
| 22 มิ.ย. | 18:00 | ชิลี   | 1–3 |   คิวบา  | 36–38 | 22–25 | 31–29 | 19–25 |   | 108–117 |   |
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 23 มิถุนายน | 23 มิถุนายน |  |  |  |  |  |
|  |   เช็กเกีย |  3 |   |  |  |  |  |
|  |   เอสโตเนีย |  1 |   |  |  |  |  |
|  |   |  |   |  |  |  |  |
|  |  |  |  |  | 24 มิถุนายน | 24 มิถุนายน |  |
|  |   |   |   |   |   เช็กเกีย |  1 |  |
|  |   |   |   |   |   โปรตุเกส |  3 |  |

|  |  |  |   |  |  |  |  |
|  |  |  |  |  | รอบชิงอันดับที่ 3 | รอบชิงอันดับที่ 3 |  |
|  | 23 มิถุนายน | 23 มิถุนายน |   |  | 24 มิถุนายน | 24 มิถุนายน |  |
|  |   โปรตุเกส |  3 |   |  |   เอสโตเนีย |  3 |  |
|  |   คิวบา |  0 |   |  |   คิวบา |  0 |  |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 มิ.ย. | 15:00 | เช็กเกีย   | 3–1 |   เอสโตเนีย  | 29–31 | 27–25 | 25–18 | 25-21 |   | 106–78 |   |
| 23 มิ.ย. | 18:00 | โปรตุเกส   | 3–0 |   คิวบา  | 25–22 | 25–21 | 26–24 |   |   | 76–67 |   |
รอบสุดท้าย > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 มิ.ย. | 15:00 | เอสโตเนีย   | 3–0 |   คิวบา  | 30–28 | 25–21 | 25–16 |   |   | 80–65 |   |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 มิ.ย. | 18:00 | เช็กเกีย   | 1–3 |   โปรตุเกส  | 25–18 | 22–25 | 19–25 | 16–25 |   | 82–93 |   |
ดูเพิ่ม

วอลเลย์บอลชายเนชันส์ลีก 2018
วอลเลย์บอลหญิงแชลเลนเจอร์คัพ 2018
แหล่งข้อมูลอื่น

Fédération Internationale de Volleyball – official website
FIVB Volleyball Challenger Cup เก็บถาวร 2019-05-16 ที่ เวย์แบ็กแมชชีน – official website
| ด ค กวอลเลย์บอลแชลเลนเจอร์คัพ |
| --- | --- |
ชาย:  2018  2019  2020  2021  2022  2023  2024 
หญิง:  2018  2019  2020  2021  2022  2023  2024
โบโกฮะรอม

| โบโกฮะรอม |
| --- | --- |
جماعة أهل السنة للدعوة والجهاد   มีส่วนร่วมในการก่อความไม่สงบของกลุ่มโบโกฮะรอม

ปฏิบัติการ: 2545–ปัจจุบัน
แนวคิด:   วะฮาบีย์  ซะละฟีย์  รากฐานนิยมอิสลาม  ต่อต้านชีอะฮ์  ต่อต้านตะวันตก 
ผู้นำ:   โมฮัมเหม็ด ยูซูฟ (2545–2552) †  อะบูบะการ์ เชเกา (2552–2564) †  อะบู อูมายมาตา (2565–ปัจจุบัน) 
พื้นที่ปฏิบัติการ: ไนจีเรีย, แคเมอรูน, ไนเจอร์, ชาด
กำลังพล: อย่างน้อย 15,000 คน (แอมเนสตี้ อินเตอร์เนชั่นแนล, มกราคม 2558) 20,000 คน (ชาด, มีนาคม 2558) 4,000–6,000 คน (สหรัฐอเมริกา, กุมภาพันธ์ 2558)
ส่วนหนึ่งของ:  รัฐอิสลามอิรักและเลแวนต์ (2558–2559)
ปรปักษ์:    ไนจีเรีย   แคเมอรูน   ไนเจอร์   ชาด   เบนิน (ประกาศ) 
โบโกฮะรอม (อังกฤษ: Boko Haram, "การศึกษาตะวันตกถูกห้าม") เป็นขบวนการอิสลามก่อการร้ายมีฐานในทางตะวันออกเฉียงเหนือของประเทศไนจีเรีย นอกจากนี้ยังปฏิบัติการในประเทศชาด ไนเจอร์และทางเหนือของแคเมอรูน มีสมาชิกประเมินอยู่ระหว่าง 4,000-20,000 คน โบโกฮะรอมประกาศสวามิภักดิ์ต่อกลุ่มรัฐอิสลามอิรักและลิแวนต์ (ISIL) ระหว่าง 2558–2559 ภายหลังกลุ่มเกิดการแตกแยกจนบางส่วนที่นิยม ISIL แยกตัวเป็นกลุ่มรัฐอิสลาม จังหวัดแอฟริกาตะวันตก (ISWAP) ซึ่งเป็นปรปักษ์กับโบโกฮะรอม อะบูบะการ์ เชเกา ผู้นำที่ครองอำนาจตั้งแต่ 2552 ปลิดชีพตนเองหลังปะทะกับกลุ่ม ISWAP ในยุทธการที่ป่าแซมบิซาในเดือนพฤษภาคม 2564 ต่อมาในเดือนพฤษภาคม 2565 โบโกฮะรอมประกาศว่าอะบู อูมายมาตาจะเป็นผู้นำกลุ่มคนใหม่
โบโกฮะรอมฆ่าพลเรือนกว่า 5,000 คนระหว่างเดือนกรกฎาคม 2552 ถึงเดือนมิถุนายน 2557 รวมอย่างน้อย 2,000 คนในช่วงครึ่งแรกของปี 2557 ในการโจมตีซึ่งส่วนใหญ่เกิดในภาคตะวันออกเฉียงเหนือ เหนือ-กลางและกลางของไนจีเรีย การฉ้อราษฎร์บังหลวงในราชการความมั่นคงและการละเมิดสิทธิมนุษยชนที่ราชการก่อบั่นทอนความพยายามรับมือกับความไม่สงบดังกล่าว นับแต่ปี 2552 โบโกฮะรอมลักพาตัวชาย หญิงและเด็กกว่า 500 คน รวมการลักพาตัวเด็กนักเรียนหญิง 278 คนจากชิบอค (Chibok) ในเดือนเมษายน 2557 ประชาชน 650,000 คนหนีจากพื้นที่ขัดแย้งจนถึงเดือนสิงหาคม 2557 เพิ่มขึ้น 200,000 คนนับจากเดือนพฤษภาคมปีนั้น เมื่อสิ้นปี มีประชาชนหนีแล้ว 1.5 ล้านคน
โภคภัณฑ์

ในทางเศรษฐศาสตร์ โภคภัณฑ์ (อังกฤษ: commodity) เป็นสินค้าทางเศรษฐกิจ โดยทั่วไปแล้วคือทรัพยากรที่มีการใช้แทนกันได้อย่างสมบูรณ์หรือเป็นสาระสำคัญ กล่าวคือ ตลาดถือว่าสินค้าดังกล่าวมีความเท่าเทียมกันหรือใกล้เคียง โดยไม่คำนึงถึงว่าใครเป็นผู้ผลิตสินค้าเหล่านั้น
โภคภัณฑ์ส่วนใหญ่ยังคงเป็นวัตถุดิบ ทรัพยากรพื้นฐาน ผลิตภัณฑ์ทางการเกษตรหรือเหมืองแร่ เช่น แร่เหล็ก น้ำตาล หรือ ธัญพืช เช่น ข้าว และ ข้าวสาลี สินค้าโภคภัณฑ์ยังสามารถเป็นผลิตภัณฑ์ที่ผลิตในปริมาณมากได้ เช่น สารเคมีและหน่วยความจำคอมพิวเตอร์ สินค้าโภคภัณฑ์ยอดนิยม ได้แก่ น้ำมันดิบ ข้าวโพด และทองคำ
โบสถ์ยิวของทุกชนชาติ

| โบสถ์ยิวของทุกชนชาติ |
| --- | --- |


ที่ตั้ง: เลกอส ประเทศไนจีเรีย
ประเทศ: ไนจีเรีย
นิกาย: ไม่สังกัดนิกาย, จิตวิญญาณ
การเข้าร่วมรายสัปดาห์: 50,000
เว็บไซต์: www.scoan.org
ประวัติ
ก่อตั้ง: ค.ศ. 1987
ผู้ก่อตั้ง: ที. บี. โจชัว
นักบวช
ศิษยาภิบาลอาวุโส: เอวีลิน โจชัว
โบสถ์ยิวของทุกชนชาติ (อังกฤษ: Synagogue Church Of All Nations, SCOAN) เป็นเมกาเชิร์ชในศาสนาคริสต์แบบจิตวิญญาณ (Charismatic) ที่ตั้งอยู่ในเลกอส ประเทศไนจีเรีย
โบสถ์แห่งนี้มีความเกี่ยวข้องกับที. บี. โจชัว ผู้ก่อตั้งมากที่สุด ทางบีบีซีรายงานหลักฐานการละเมิดและการทรมานอย่างกว้างขวางโดยโจชัวผู้เสียชีวิตใน ค.ศ. 2021
การรักษาด้วยศรัทธา

ทาง SCOAN อ้างว่ามีปาฏิหาริย์ศักดิ์สิทธิ์เกิดขึ้นเป็นประจำ โดยมีการเผยแพร่วิดีโอจำนวนมากที่อ้างว่าบันทึกการรักษาความพิการและโรคไข้เจ็บป่วยที่รักษาไม่หาย เช่น เอชไอวี/เอดส์ ตาบอด และแผลเปิด
การรักษาเชิงจิตวิญญาณที่ SCOAN ยังเป็นปนะเด็กในรายงานสื่อหลายแห่ง เช่น รายงานที่ปรากฏในไทม์แมกกาซีน การสัมภาษณ์ของแอสโซซิเอเต็ดเพรส และบทความโดยฟอเรนโพลิซี
ใน ค.ศ. 2024 ทางบีบีซีเผยแพร่คำกล่าวอ้างโดย Agomoh Paul อดีตสมาชิกระดับสูงของ SCOAN ที่กล่าวว่าการรักษาที่ว่าเป็นของปลอม พอลกล่าวอ้างว่าตนเคยมีหน้าที่ดูแลกระบวนการดังกล่าวเป็นการส่วนตัว
ข้อพิพาท

SCOAN เป็นประเด็นในการกล่าวหาเกี่ยวกับที. บี. โจชัว ผู้ก่อตั้งผู้ล่วงลับที่เสียชีวิตใน ค.ศ. 2021 ทางบีบีซีดำเนินการสอบสวนที่เปิดเผยข้อกล่าวหาเรื่องการประพฤติมิชอบภายในโบสถ์ รวมถึงข้อกล่าวหาเรื่องการข่มขืน การบังคับทำแท้ง ความรุนแรงทางร่างกาย และ "การรักษาสุดมหัศจรรย์" ที่ทำให้เข้าใจผิดในช่วงเกือบสองทศวรรษภายในย่านลับของลากอส อดีตสมาชิกบางส่วน รวมถึงคน 5 คนจากสหราชอาณาจักรแสดงตัวด้วยพยานหลักฐานของตน แม้ว่าทางโบสถ์ไม่ตอบสนองต่อข้อกล่าวหาเหล่านี้ แต่ก่อนหน้านี้ก็ปฏิเสธข้ออ้างที่คล้ายกัน
แม้ว่าที. บี. โจชัวมีข้อพิพาทบางส่วนตอนที่ยังมีชีวิตอยู่ เขายังคงมีผู้ติดตามทั่วโลก รวมถึงจากผู้นำทางการเมืองและดารา การสืบสวนนี้ถือเป็นครั้งแรกที่อดีตคนในโบสถ์เล่าประสบการณ์ของตนอย่างเปิดเผย ซึ่งก่อนหน้านี้พวกเขาไม่เต็มใจที่จะพูดถึงสิ่งนี้ ทาง SCOAN ยังคงดำเนินงานภายใต้การนำของเอวีลิน ภรรยาม่ายของที. บี. โจชัว
แหล่งข้อมูลอื่น

เว็บไซต์ทางการ
6°32′49″N 3°16′23″E﻿ / ﻿6.54698°N 3.27297°E﻿ / 6.54698; 3.27297
โบสถ์เซนต์หลุยส์

| โบสถ์เซนต์หลุยส์ |
| --- | --- |
Saint Louis Church
โบสถ์เซนต์หลุยส์ยามค่ำคืนกำลังจัดพิธีมิสซาวันอาทิตย์
th
13°43′10″N 100°31′31″E﻿ / ﻿13.719387°N 100.525207°E﻿ / 13.719387; 100.525207
ที่ตั้ง: ถนนสาทรใต้ แขวงยานนาวา เขตสาทร กรุงเทพมหานคร
ประเทศ: ไทย
นิกาย: โรมันคาทอลิก
เว็บไซต์: www.watsaintlouis.com
ประวัติ
ก่อตั้ง: ค.ศ. 1957
ผู้ก่อตั้ง: คุณพ่อหลุยส์ โชแรง
เสกเมื่อ: 25 สิงหาคม ค.ศ. 1957
สถาปัตยกรรม
รูปแบบสถาปัตย์: กอธิกผสมผสานร่วมสมัย 
โครงสร้าง
วัสดุ: อิฐแดง
การปกครอง
มุขมณฑล: มิสซังโรมันคาทอลิกกรุงเทพฯ
โบสถ์เซนต์หลุยส์ (อังกฤษ: Saint Louis Church Bangkok) หรือ บางครั้งเรียกว่า วัดเซนต์หลุยส์ เป็นโบสถ์คริสต์นิกายโรมันคาทอลิก ตั้งอยู่บริเวณเดียวกับโรงพยาบาลเซนต์หลุยส์และโรงเรียนเซนต์หลุยส์ศึกษา บนถนนสาทรใต้ แขวงยานนาวา เขตสาทร กรุงเทพมหานคร
โบสถ์เซนต์หลุยส์ตั้งชื่อเพื่อถวายเกียรติแด่นักบุญหลุยส์ กษัตริย์แห่งฝรั่งเศส (อังกฤษ: Saint Louis, the King of France) ซึ่งเป็นศาสนนามของพระคุณเจ้าหลุยส์ โชแรง ผู้สร้างโบสถ์เซนต์หลุยส์ในปี ค.ศ. 1958 และเป็นประมุขมิสซังกรุงเทพฯ ในขณะนั้น
ลักษณะทางสถาปัตยกรรม

บริเวณโถงกลางเป็น Point Arch อันเป็นลักษณะสำคัญหนึ่งของสถาปัตยกรรมยุคโกธิค
วัสดุหลักเป็นการก่ออิฐส้ม
เป็นสถาปัตยกรรมที่ผสมผสานงานออกแบบสมัยใหม่ เช่น การออกแบบให้มีลักษณะโปร่งและสูง เรียบง่าย
บริเวณ Choir มี Sky light อยู่ตรงกลาง เพื่อให้แสงเข้ามาภายในอาคาร
บริเวณยอดของอาคาร เป็นหอระฆัง
บริการ

พิธีมิสซา
บริการสถานที่สำหรับจัดงานแต่งงาน
ศาลาสวดศพ หลุยส์ มารีย์ ซึ่งมีบริการสวดศพเป็นภาษาไทยและจีน
ระเบียงภาพ

ภายในโบสถ์เซนต์หลุยส์
โบสถ์เซนต์หลุยส์ สาทร
โยชิส์ไอส์แลนด์

| ซูเปอร์มาริโอเวิลด์ 2: โยชิส์ไอส์แลนด์ |
| --- | --- |

ผู้พัฒนา: นินเท็นโดอีเอดี
ผู้จัดจำหน่าย: นินเท็นโด
กำกับ: ทะคะชิ เทะซุกะ โทะชิฮิโกะ  ชิเงะฟุมิ ฮิโนะ ฮิเดะกิ คนโนะ
อำนวยการผลิต: ชิเงะรุ มิยะโมะโตะ
ศิลปิน: Hisashi Nogami Yoshiaki Koizumi 
แต่งเพลง: โคะจิ คนโดะ
ชุด: ซูเปอร์มาริโอ, โยชิ
เครื่องเล่น: ซูเปอร์แฟมิคอม, เกมบอยแอ็ดวานซ์
วางจำหน่าย: JP: August 1995 NA: October 4, 1995 EU: October 1995
แนว: เกมแพลตฟอร์ม
รูปแบบ: ผู้เล่นคนเดียว
ซูเปอร์มาริโอเวิลด์ 2: โยชิส์ไอส์แลนด์ (อังกฤษ: Super Mario World 2: Yoshi's Island) หรือเรียกง่าย ๆ ว่าโยชิส์ไอส์แลนด์ (อังกฤษ: Yoshi's Island) มีชื่อในญี่ปุ่นว่า ซูเปอร์มาริโอ: โยชิไอส์แลนด์ (อังกฤษ: Super Mario: Yoshi Island; ญี่ปุ่น: スーパーマリオ: ヨッシーアイランド; โรมาจิ: Sūpā Mario: Yosshī Airando) เป็นวิดีโอเกมแพลตฟอร์ม ค.ศ. 1995 พัฒนาและจัดจำหน่ายโดยนินเท็นโดสำหรับเครื่องเล่นซูเปอร์แฟมิคอม เกมมีเนื้อเรื่องก่อนหน้าเกมซูเปอร์มาริโอเวิลด์ ผู้เล่นได้เล่นเป็นโยชิ ในภารกิจพาเบบีมาริโอฝ่าด่าน 48 ด่านเพื่อรวมตัวกับลุยจิที่ถูกสมุนของบาวเซอร์ลักพาตัวไป เช่นเดียวกับเกมชุดซูเปอร์มาริโอ โยชิวิ่งและกระโดดเพื่อให้ถึงท้ายด่าน ขณะแก้ปริศนาและเก็บสิ่งของ สิ่งที่ใหม่ในเกมนี้คือ เกมเป็นภาพวาดด้วยมือ และเป็นเกมแรกที่มีโยชิตัวละครหลัก เกมนำเสนอความสามารถที่เป็นเอกลักษณ์ การกระโดดโฉบ การผลิตไข่หลังจากกลืนศัตรู และการแปลงร่างเป็นยานพาหนะ
รูปแบบเกมที่เป็นเหมือนภาพวาดด้วยมือมีที่มาจากผู้ผลิตและสร้างมาริโอ ชิเงะรุ มิยะโมะโตะ ที่เกลียดกราฟิกพรีเรนเดอร์ของคอมพิวเตอร์ของเกมดองกีคองคันทรี หลังจากพัฒนาเกมสี่ปี โยชิส์ไอส์แลนด์ออกจำหน่ายในประเทศญี่ปุ่นในเดือนสิงหาคม ค.ศ. 1995 และจำหน่ายทั่วโลกหลังจากนั้นสองเดือน เทคนิคพิเศษบางอย่างได้รับการปรับปรุงด้วยไมโครชิปซูเปอร์เอฟเอกซ์ 2 เกมออกจำหน่ายสำหรับเครื่องเล่นเกมบอยแอ็ดวานซ์ โดยมีความเปลี่ยนแปลงเล็กน้อยภายใต้ชื่อโยชิส์ไอส์แลนด์: ซูเปอร์มาริโอแอ็ดวานซ์ 3 เกมรุ่นนี้ถูกนำมาจำลองผ่านคอนโซลเสมือนวียูใน ค.ศ. 2014 และเป็น "โปรแกรมตัวแทน" ส่งเสริมสำหรับเครื่องเล่นนินเท็นโด 3ดีเอส ใน ค.ศ. 2011 โดยเฉพาะ
โยชิส์ไอส์แลนด์ได้รับการยกย่อง "ทันที" และ "เป็นสากล" จากข้อมูลของเว็บไซต์ไอจีเอ็น และเว็บไซต์รวมคะแนน เมทาคริทิก และขายได้มากกว่า 4 ล้านหน่วย นักวิจารณ์ทั้งร่วมสมัยและสมัยเก่าให้คำยกย่องในเรื่องภาพของเกม เสียง การออกแบบด่าน และการเล่น และกำหนดโยชิส์ไอส์แลนด์ให้เป็นชิ้นเอกและเกมแพลตฟอร์มที่ดีที่สุดตลอดกาล เกมสร้างชื่อเสียงให้โยชิในฐานะตัวละคร และอาชีพการงานของมิยะโมะโตะ รูปแบบศิลปะที่โดดเด่นและลักษณะพิเศษของโยชิในเกมโยชิส์ไอส์แลนด์จะปรากฏในเกมชุดโยชิ ทั้งการปรากฏตัวเป็นเวลาสั้น ภาคแยก และภาคต่อ ได้แก่ โยชิส์สตอรี (1998) โยชิส์ไอส์แลนด์ดีเอส (2006) และโยชิส์นิวไอส์แลนด์ (2013) เกมแพลตฟอร์ม มาริโอ 2D สำหรับคอนโซลในบ้านเกมต่อมาคือ นิวซูเปอร์มาริโอบราเธอส์วี จำหน่ายใน 14 ปีต่อมา
โนม ชอมสกี
แหล่งข้อมูลอื่น

นอม ชอมสกีที่คนไทยควรรู้จัก: นักภาษาศาสตร์ นักวิจารณ์สังคมผู้ท้าทายความอยุติธรรมในโลก เก็บถาวร 2010-10-25 ที่ เวย์แบ็กแมชชีน โดย ทอง บรรณารักษ์
สัมภาษณ์นอม ชอมสกี: ปัญญาชน - 29 สิงหาคม 2003 แปลโดย ภัควดี วีระภาสพงษ์
chomsky.info : The Noam Chomsky Website
Noam Chomsky เก็บถาวร 2007-02-10 ที่ เวย์แบ็กแมชชีน ที่ MIT
หน้า Noam Chomsky ที่ Academia.edu เก็บถาวร 2009-04-30 ที่ เวย์แบ็กแมชชีน
Noam Chomsky ที่อินเทอร์เน็ตมูวีเดตาเบส
Noam Chomsky เก็บถาวร 2009-10-01 ที่ Portuguese Web Archive ที่ Zmag
Talks by Noam Chomsky เก็บถาวร 2008-12-11 ที่ เวย์แบ็กแมชชีน at A-Infos Radio Project
สัมภาษณ์เกี่ยวกับสิทธิมนุษยชน[ลิงก์เสีย] โดยคณะนักวิชาการ (ภาษาอังกฤษ และมีข้อความบรรยายฝรั่งเศส) – 2009
แฟ้มสื่อเกี่ยวกับ Chomsky ที่ Internet Archive
บทความ เก็บถาวร 2008-04-12 ที่ เวย์แบ็กแมชชีน และ วิดีโอ เก็บถาวร 2012-11-05 ที่ เวย์แบ็กแมชชีน ที่กล่าวถึง Noam Chomsky ที่ AnarchismToday.org
The Political Economy of the Mass Media ตอนที่ 1
งานโดยหรือเกี่ยวกับ โนม ชอมสกี ในห้องสมุดต่าง ๆ ในแคตาลอกของเวิลด์แคต
โบฮีเมียนแรปโซดี

"โบฮีเมียนแรปโซดี" (อังกฤษ: Bohemian Rhapsody) เป็นเพลงร็อกอังกฤษของวงควีน เขียนโดยเฟรดดี เมอร์คิวรี ในผลงานอัลบั้มของวงในปี ค.ศ. 1975 ชุด A Night at the Opera เป็นเพลงบัลลาดบอกเล่าถึงชีวิตอันแสนเลวร้ายของชายคนหนึ่ง เพลงมีโครงสร้างที่ซับซ้อน เริ่มจากจังหวะช้าไปหาเร็ว มีความเกี่ยวข้องกับดนตรีแรปโซดี มากกว่าดนตรีป็อป ไม่มีการร้องคอรัสในเพลง โดยเพลงแบ่งเป็นสามส่วนหลัก ทั้งท่อนโอเปร่า การร้องอะแคปเปลลา และท่อนโซโลแบบเฮฟวีเมทัล เพลงนี้ได้รับการบันทึกให้เป็นเพลงที่ค่าใช้จ่ายในการบันทึกสูงที่สุดในโลกในขณะนั้น แม้ว่าไม่ทราบจำนวนเงินทั้งหมดที่แน่ชัดก็ตาม
ท่อนโอเปร่าอันโด่งดังในเพลงดังกล่าว ที่ฟังแล้วเหมือนยกวงโอเปร่าทั้งวงมาร้องให้ฟังนั้น อันที่จริงเกิดจากการร้องของสมาชิกเพียงแค่สามคนในวง ที่ร้องแยกกันเป็นหลายๆ แทร็กนับไม่ถ้วน (ว่ากันว่ามีมากถึง 180 แทร็ก) แล้วนำมาอัดทับกันจนกลายเป็นท่อนโอเปร่าท่อนเดียว โดยท่อนโอเปร่าที่ว่านั้นใช้เวลาไปกว่า 70 ชั่วโมงในการทำขึ้นมา ด้วยเหตุนี้เอง เวลาที่ Queen เล่นเพลงนี้ในคอนเสิร์ตถึงท่อนนี้ พวกเขาจึงต้องเปิดจากเทปเอา แล้วหลบไปข้างหลังเวที และต่อมาจึงตัดท่อนนี้ทิ้งไป
เมื่อออกขายเป็นซิงเกิล "โบฮีเมียนแรปโซดี" ประสบความสำเร็จด้านยอดขายอย่างคาดไม่ถึง ติดอันดับ 1 บนยูเคซิงเกิลส์ชาร์ต นาน 9 สัปดาห์ และยังติดอันดับ 1 อีกครั้งในปี ค.ศ. 1991 หลังจากที่เฟรดดี เมอร์คิวรีเสียชีวิต มียอดขายรวม 2,176,000 ชุดและถือเป็นซิงเกิลที่ขายดีที่สุดในสหราชอาณาจักรตลอดกาลที่อันดับ 3 เป็นรองเพียงเพลง "Do They Know It's Christmas?" ของแบนด์เอด และ "Candle In The Wind 1997" ของเอลตัน จอห์น
ซิงเกิลนี้ยังมีวิดีโอสำหรับประชาสัมพันธ์ซึ่งถือว่าเป็นแบบอย่างใหม่ของมิวสิกวิดีโอ ในช่วงส่งเสริมภาษาภาพของมิวสิกวิดีโอสมัยใหม่ ถึงแม้ว่ากระแสวิจารณ์จะมีทั้งบวกและลบ โดยเฉพาะอย่างยิ่งในอเมริกา "โบฮีเมียนแรปโซดี" ถือว่าเป็นงานชิ้นเอกและเป็นหนึ่งในเพลงที่ยอดเยี่ยมที่สุดตลอดกาล
อันดับชาร์ต > การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Germany (BVMI) | Gold | 250,000‡ |
| Italy (FIMI) | 2× Platinum | 100,000‡ |
| United Kingdom (BPI) | Platinum | 2,540,604 |
| United States (RIAA) (physical) | Gold | 1,000,000^ |
| United States (RIAA) (digital) | 6× Platinum† | 4,445,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
† Since May 2013 RIAA certifications for digital singles include on-demand audio and/or video song streams in addition to downloads.
โบสถ์น้อย

สำหรับความหมายอื่น ดูที่ โบสถ์คริสต์
โบสถ์น้อยพระจิตเจ้า เป็นโบสถ์น้อยประจำ โรงพยาบาลเซนต์หลุยส์ กรุงเทพมหานคร
โบสถ์น้อย หรือ วัดน้อย (อังกฤษ: chapel) เป็นสิ่งก่อสร้างอิสระหรือโครงสร้างภายในสิ่งก่อสร้างของคริสต์ศาสนสถาน ถ้าเป็นสิ่งก่อสร้างอิสระก็มีขนาดต่าง ๆ ตั้งแต่ใหญ่ขนาดมหาวิหารย่อย ๆ ไปจนถึงโบสถ์น้อยเล็ก ๆ ข้างทาง เช่นเดียวกับถ้าเป็นส่วนหนึ่งของสิ่งก่อสร้างขนาดก็ขึ้นอยู่กับฐานะของผู้สร้าง โบสถ์น้อยที่เป็นส่วนหนึ่งของสิ่งก่อสร้างอาจจะเป็นส่วนหนึ่งของมหาวิหาร, โบสถ์ใหญ่ ๆ, ปราสาท, วัง, คฤหาสน์, วิทยาลัย, โรงพยาบาล คุก หรือสุสาน บางครั้งโบสถ์น้อยที่สร้างในมหาวิหารจะสร้างเพื่อจุดประสงค์อย่างใดอย่างหนึ่งเป็นพิเศษ เช่น "โบสถ์น้อยแม่พระ" ที่มักจะสร้างเป็นโบสถ์น้อยที่อยู่ทางตะวันออกสุดของโบสถ์ หรือ "โบสถ์น้อยศีลศักดิ์สิทธิ์" ที่ตั้งติดกับโบสถ์และใช้เป็นที่เก็บไวน์ และขนมปังที่ใช้ในพิธีศีลมหาสนิท ถ้าโบสถ์น้อยมีขนาดค่อนข้างเล็กที่สร้างเป็นคูหาภายในทางด้านข้างหรือทางด้านหลังของมหาวิหารหรือโบสถ์ก็อาจจะเรียกว่า "คูหาสวดมนต์" ความหมายเป็นนัยยะของโบสถ์น้อยคือเป็นสิ่งก่อสร้างที่เป็นส่วนบุคคลหรือกลุ่มบุคคลไม่ใช่สถาบันศาสนา เช่น โบสถ์น้อยของปราสาท หรือโบสถ์น้อยส่วนตัวภายในมหาวิหารเป็นต้น
ประเภทของโบสถ์น้อย

โบสถ์น้อยประจำตระกูล[ต้องการอ้างอิง] เป็นศาสนสถานที่ผู้สร้างเป็นผู้มีอันจะกินทีสร้างเป็นที่สำหรับใช้ในการสักการะหรือบรรจุศพสำหรับสมาชิกในตระกูลเช่น "โบสถ์น้อยเมดีชี" ที่เป็นโบสถ์น้อยประจำตระกูลของตระกูลเมดีชีภายในมหาวิหารฟลอเรนซ์
โบสถ์น้อยสำหรับสวดมนต์[ต้องการอ้างอิง]  (chantry chapel)  เป็นศาสนสถานที่ผู้สร้างเป็นผู้มีอันจะกินหรือเป็นบาทหลวงที่อุทิศเงินให้สร้างโบสถ์น้อยส่วนตัวสำหรับตนเองโดยเฉพาะ โบสถ์น้อยชนิดนี้แม้ว่าจะอยู่ภายในโบสถ์และเป็นสมบัติของผู้สร้าง  การสร้างจะสร้างในตัวมหาวิหารหรือโบสถ์ใหญ่ ๆ และใช้เป็นสถานที่ที่ผู้สร้างอุทิศเงินให้นักบวชมาสวดมนต์ให้ผู้สร้างหลังจากที่เสียชีวิตไปแล้ว  โบสถ์น้อยลักษณะนี้มักจะสร้างในขณะที่ผู้อุทิศเงินยังมีชีวิตอยู่  จะเป็นห้องแคบ ๆ เล็ก ๆ ที่ภายในบางครั้งจะเป็นที่ตั้งของอนุสรณ์ของผู้ตาย มีประตูทางเข้าทางหนึ่งออกทางหนึ่งเพื่อให้ผู้สวดมนต์เดินเข้าทางหนึ่งออกอีกทางหนึ่ง  การสร้างก็พยายามให้ใกล้แท่นบูชาเอกที่สุดเท่าที่กำลังทรัพย์จะอำนวย  "chantry chapel" มาจากภาษาละตินว่า "cantaria" ซึ่งแปลว่า "ใบอนุญาตให้สวดมนต์" ภาษาฝรั่งเศสเรียกว่า "chapellenie"
โบสถ์น้อยแม่พระ[ต้องการอ้างอิง] (lady chapel) มักจะเป็นส่วนหนึ่งของมหาวิหารหรือโบสถ์ใหญ่ ๆ ที่ตั้งอยู่ทางตะวันออกสุดของตัวโบสถ์และอุทิศให้พระนางมารีย์พรหมจารี และมักจะเป็นโบสถ์น้อยที่มีขนาดใหญ่ที่สุดในบรรดาโบสถ์น้อยต่าง ๆ ของโบสถ์หรือมหาวิหาร
โบสถ์น้อยข้าง[ต้องการอ้างอิง] หรือ โบสถ์น้อยรอง[ต้องการอ้างอิง] (side chapel) คือบริเวณภายในมหาวิหารหรือโบสถ์ใหญ่ ๆ ที่อุทิศให้เป็นบริเวณแยกจากส่วนกลางซึ่งอาจจะใช้เป็นทำพิธีย่อยทำการอธิษฐาน การรำพึงธรรม เป็นการส่วนตัว  ที่ตั้งอาจจะเป็นมุขยื่นออกไปจากสองข้างทางเดินข้าง หรือเป็นโบสถ์น้อยที่กระจายรอบมุขด้านตะวันออก หรือบางครั้งก็อาจจะยื่นออกไปจากแขนกางเขน ภายในโบสถ์น้อยก็มีลักษณะเหมือนโบสถ์ย่อม ๆ การตกแต่งมากน้อยก็ขึ้นอยู่กับกำลังทรัพย์ของเจ้าของ ฉะนั้นเมื่อเข้าชมโบสถ์บางครั้งจะเห็นว่าโบสถ์น้อยข้างต่าง ๆ จะตกแต่งต่างกันไปตามรสนิยมของผู้เป็นเจ้าของ หรืออยู่ในสภาพที่ต่างกันตามกำลังทรัพย์ของเจ้าของที่อาจจะมั่งคั่งพอที่จะบำรุงรักษาไว้อย่างดีหรืออาจจะอยู่ในสภาพที่เสื่อมโทรมเพราะถูกละเลยโดยเจ้าของ
โบสถ์น้อยริมทาง[ต้องการอ้างอิง] (wayside chapel) เป็นศาสนสถานที่ใช้เป็นที่สักการะของคริสต์ศาสนิกชน ที่มีขนาดเล็กและมักจะตั้งอยู่ในชนบท หรือเป็นสิ่งก่อสร้างเล็กที่มีแท่นบูชาเล็ก ๆ อยู่ภายในสร้างเป็นระยะ ๆ ก่อนที่จะถึงอาราม เพื่อใช้เป็นที่พักสำหรับผู้เดินทางมาไกลหรือวิปัสสนาก่อนที่จะถึงโบสถ์หลัก
โบสถ์น้อยประจำสุสาน[ต้องการอ้างอิง] (crematory chapel) มักจะเป็นศาสนสถานขนาดย่อมที่ตั้งอยู่ในบริเวณสุสานที่เป็นสิ่งก่อสร้างอิสระจากโบสถ์ที่ขึ้นอยู่ อาจจะใช้เป็นสถานที่ทำพิธีศพสำหรับบุคคลกลุ่มย่อยแทนที่จะเข้าไปทำกันในโบสถ์หลัก
ดูเพิ่ม

สถาปัตยกรรมมหาวิหารในยุโรปตะวันตก
แผนผังมหาวิหาร